**แนวทางและขั้นตอนการขอรับเงินรางวัลที่ได้รับการจดสิทธิบัตรหรืออนุสิทธิบัตร**

**จากกองทุนส่งเสริมงานวิจัย มหาวิทยาลัยเทคโนโลยีราชมงคลธัญบุรี**

**………………………………………………………………………..**

1. นักวิจัยผู้ขอรับเงินรางวัลการสนับสนุนฯ จัดเตรียมพร้อมตรวจสอบให้ถูกต้องและส่งเอกสารประกอบการขอรับเงินรางวัล โดยเสนอผ่านหน่วยงานต้นสังกัด (ระบบ e-office) ดังนี้

**เอกสารและหลักฐานประกอบ**

 1.1 แบบคำขอรับเงินรางวัลที่ได้รับการจดสิทธิบัตร/อนุสิทธิบัตรจากกองทุนส่งเสริมงานวิจัย (แบบฟอร์ม TLO\_01)

 1.2 สำเนาสิทธิบัตร/อนุสิทธิบัตรที่ได้รับการจดทะเบียน

 1.3 หนังสือยินยอม (กรณีที่ไม่ใช่ผู้ประดิษฐ์ชื่อแรก)

 1.4 สำเนาบัตรประจำตัวประชาชนของผู้ประดิษฐ์ชื่อแรก (กรณีที่ไม่ใช่ผู้ประดิษฐ์ชื่อแรก)

 1.5 สำเนาหน้าสมุดบัญชีเงินเดือนนักวิจัย

2. เมื่อนักวิจัยยื่นเอกสารและหลักฐานประกอบการขอรับเงินรางวัลฯ ตามข้อ 1 ข้างต้น ต่อ สวพ. เพื่อตรวจสอบความถูกต้องกรณีเอกสารไม่ครบถ้วน สวพ. จะส่งเรื่องกลับคณะเพื่อแก้ไข แต่ในกรณีเอกสารครบถ้วน สวพ. จะนำเสนอต่อที่ประชุมคณะกรรมการกองทุนส่งเสริมงานวิจัยฯ เพื่อพิจารณา เพื่ออนุมัติการขอรับเงินรางวัล

3. ฝ่ายเลขานุการกองทุนฯ (สวพ.) ของคณะกรรมการกองทุนส่งเสริมงานวิจัยฯ จะดำเนินการจัดเตรียมเอกสารเบิกจ่ายส่งกองคลังเพื่อขออนุมัติ พร้อมโอนเงินเข้าบัญชีเงินเดือนนักวิจัย ตามประกาศคณะกรรมการกองทุนส่งเสริมงานวิจัยมหาวิทยาลัยเทคโนโลยีราชมงคลธัญบุรี เรื่องหลักเกณฑ์การจ่ายเงินและค่าสมนาคุณการเผยแพร่ผลงานวิจัยหรืองานสร้างสรรค์ (ลงวันที่ 30 สิงหาคม พ.ศ. 2565)

4. กองคลังจะรายงานผลการโอนเงินมายัง สวพ. และสวพ. จะแจ้งการโอนเงินไปยังหน่วยงานเพื่อให้หัวหน้าหน่วยงานและนักวิจัยรับทราบต่อไป

5. นักวิจัยที่ประสงค์ขอรับเงินรางวัลควรปฏิบัติตามข้อกำหนดอย่างเคร่งครัด

6. นักวิจัยสามารถดาวน์โหลดเอกสารและแบบฟอร์ม ได้ที่ [www.ird.rmutt.ac.th](http://www.ird.rmutt.ac.th) หรือสอบถามข้อมูลเพิ่มเติมที่เบอร์ผู้ประสานงาน 0 2549 4493 (นางมยุรี จอยเอกา) อีเมล mayuree\_j@rmutt.ac.th